CELEX: 62016TN0373
Language: et
Date: 2016-07-13 00:00:00
Title: Kohtuasi T-373/16: 13. juulil 2016 esitatud hagi – Victaulic Europe versus komisjon

26.9.2016   
            
            
               ET
            
            
               Euroopa Liidu Teataja
            
            
               C 350/20
            
         13. juulil 2016 esitatud hagi – Victaulic Europe versus komisjon
   (Kohtuasi T-373/16)
   (2016/C 350/26)
   Kohtumenetluse keel: inglise
   
      Pooled
   
   
      Hageja: Victaulic Europe (Nazareth, Belgia) (esindaja: solicitor C. Fairpo)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühistamise taotlus vastuvõetamatuks;
            
         
               —
            
            
               tühistada komisjoni 11. jaanuari 2016. aasta otsus Belgia Kuningriigi poolt rakendatava ülemäärase kasumi vabastuse riigiabi kava SA.37667 (2015/C) (ex 2015/NN) kohta selles ulatuses, milles otsus liigitab ülemäärase kasumi maksuotsuste süsteemi abikavaks, ei määra õigesti kindlaks oletatavat riigiabi meedet, loeb vääralt ülemäärase kasumi maksuotsused siseturuga kokkusobimatuks riigiabiks ELTL artikli 107 tähenduses ja vääralt nõuab Belgialt määratlemata summade tagasinõudmist ülemäärase kasumi maksuotsuste süsteemi raames maksuotsuse saanutelt, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt on komisjon teinud õigusliku vea liigitades ülemäärase kasumi maksuotsuste süsteemi vääralt riigiabi kavaks.
            
         
               2.
            
            
               Teise väite kohaselt on komisjon teinud õigusliku vea jättes kaalumata, kas oletatav abi andis tegelikult eelise.
            
         
               3.
            
            
               Kolmanda väite kohaselt on komisjon teinud õigusliku vea lugedes ülemäärase kasumi maksuotsuste süsteemi valikuliseks meetmeks.
            
         
               4.
            
            
               Neljanda väite kohaselt rikub Belgiale pandud kohustus oletatav abi tagasi nõuda õiguskindluse põhimõtet.